**Sesiunea de Comunicări Ştiinţifice Studenţeşti - Ediţia Mai 2021**

Organizator: Universitatea Politehnica Bucureşti Departamentul Catedra UNESCO

# Scopul

Sesiunea de Comunicări Ştiinţifice Studenţeşti îşi propune să încurajeze studenţii (din ciclurile de licenţă şi de master) să desfăşoare activităţi de cercetare ştiinţifică în special interdisciplinară, să-şi însuşească rigorile şi principiile cercetării (documentarea la zi, citarea, măsurarea, simularea, expunerea scrisă si vorbită) şi să-şi perfecţioneze abilităţile de comunicare şi dialog.

Organizatorii îşi propun să motiveze studenţii spre investigarea unor problematici ce țin de inginerie în contextul dezvoltării durabile. Prin participarea lor, studenţii au posibilitatea să îşi prezinte propriile idei ştiinţifice şi să înţeleagă importanţa unei comunicări adecvate a informaţiei ştiinţifice. Organizatorii vor susţine şi încuraja studenţii cu rezultate deosebite să scrie articole ştiinţifice publicabile în revistele de specialitate.

# Tematică

Unul dintre obiectivele principale ale Catedrei UNESCO este de a contribui prin programele de cercetare la energia ecologică, la transportul inteligent și la impactul redus al transportului aerian asupra mediului în vederea soluționării provocărilor legate de schimbările climatice.

Pot fi înscrise în concurs lucrări ce abordează subiecte din orice domeniu al ingineriei și aplicaţii în contextul dezvoltării durabile.

Lucrările pot fi teoretice sau aplicative, prezentând rezultate ale unei cercetării proprii originale, sau rezultate ale unor studii bibliografice complexe bazate pe o bibliografie extinsă. Studiile bibliografice complexe pot fi studii comparative între diverse teorii bine cunoscute, sinteze a unor rezultate de cercetare pe un subiect dat sau analize comparative ale datelor din literatură.

### Lucrările vor fi scrise și prezentate în limba engleză.

1. Consurs

Sesiunea de Comunicări Ştiinţifice studenţeşti este organizată de Departamentul Catedra UNESCO al Universităţii „POLITEHNICA” din Bucureşti.

* 1. Condiţii de participare

Sesiunea de comunicări ştiinţifice se adresează atât studenţilor/ masteranzilor Universităţii POLITEHNICA din Bucureşti cât şi studenţilor din alte centre universitare.

Participarea este individuală sau în echipă de maxim 2 membri.

Pentru înscriere se va completa formularul de înscriere (Anexa 1) şi se va trimite la adresa de mail: **unesco.office.upb@gmail.com**  până cel târziu la data de **23 aprilie 2021**.

Formularul de înscriere va fi însoţit de un rezumat al lucrării (Abstract) sub formă de fişier pdf. Acesta trebuie să cuprindă:

1. obiectivul lucrării;
2. argumentarea temei alese;
3. concluzii principale.

Rezumatul lucrării va fi elaborat în limba engleză și va avea cel mult 1 pagină redactată în format Microsoft Word cu font Arial 12.

### Lucrarea completă va fi trimisă pe adresa de mail unesco.office.upb@gmail.com până pe data de 10 Mai 2021 orele 23:59.

Pentru alte informaţii legate de condiţiile de participare sau desfăşurarea concursului contactaƫi Comitetul de Organizare (la adresa unesco.office.upb@gmail.com).

Cadrele didactice coordonatoare vor îndruma studenţii către creaţii originale, nefiind permis ca lucrările prezentate în sesiune să reproducă părţi sau capitole din manuale sau din alte lucrări anterioare. Nerespectarea cerinƫelor formulate anterior şi a termenului de înscriere fixat de organizatori se soldează cu neacceptarea lucrării la Sesiunea de Comunicări.

## Desfăşurarea concursului

### Sesiunea de Comunicări se desfăşoară în data de 14 mai 2020, ONLINE, pe Teams, ora 10:00

Funcţie de numărul de lucrări înscrise, comitetul de organizare decide oportunitatea organizării de secţiuni paralele. O secţiune are maxim 24 de lucrări. Pentru secţiunile paralele organizate pe aceeaşi tematică jurizarea se va realiza de către o comisie lărgită formată prin reunirea comisiilor de jurizare de la fiecare secţiune în parte. Dacă secţiunile paralele se organizează pe tematici diferite, comitetul de organizare poate decide acordarea de premii şi diplome pentru fiecare secţiune în parte.

Distribuirea lucrărilor pe şi secţiuni va fi adusă la cunoştinţa participanţilor prin Programul de desfăşurare al Sesiunii de Comunicări. Programul împreună cu rezumatele lucrărilor selectate pentru prezentare, vor fi afişate pe site-ul manifestării.

## Prezentarea lucrărilor

Comitetul de organizare va stabili programul prezentărilor și-l va transmite în timp util participanților.

Lucrările se prezintă oral în limba engleză în faţa juriului numai de către studenţii autori ai acestora şi vor fi însoţite de o prezentare realizată în Power Point. Participanţii vor preda juriului un exemplar al lucrării pe suport de hârtie. Timpul alocat fiecărei prezentări este de maxim 10 minute.

## Evaluarea lucrărilor

Evaluarea va fi făcută de către o Comisie de jurizare pe fiecare secţiune alcătuită din cadre didactice şi studenţi, astfel:

* un preşedinte – cadru didactic;
* doi membri – cadre didactice;
* un secretar.

În procesul de evaluare nu este permisă intervenƫia profesorilor coordonatori ai lucrărilor aflate în concurs.

Din comisia de jurizare pot face parte si invitaţi din partea instituţiilor de cercetare si/ sau producţie, aceştia putând acorda premii (în numele instituţiei pe care o reprezintă) studenţilor care realizează lucrări de interes pentru domeniul de activitate al acestora.

Participanţii trebuie să demonstreze prin lucrările prezentate:

* că au capacitatea de formulare clară a obiectivelor şi a metodelor utilizate pentru atingerea obiectivelor studiului;
* că şi-au însuşit rigorile şi principiile cercetării: documentarea, formularea de ipoteze, măsurarea, simularea, interpretarea rezultatelor, citarea, expunerea scrisă si vorbită;
* că au abilităţi de comunicare adecvată a informaţiei ştiinţifice şi de dialog

Evaluarea lucrărilor se va face conform criteriilor din grila următoare:

|  |  |
| --- | --- |
| Nr lucrării inscise în concurs |  |
|  | *NOTA* |
| A. Calitatea lucrării scrise |  |
| Motivarea și obiectivele lucrării |  |
| Originalitatea și importanța subiectului |  |
| Prezentarea și interpretarea rezultatelor |  |
| Structura și forma lucrării scrise |  |
| Utilizarea unui vocabular adecvat |  |
| Bibliografie (listă referințe) și still de refernțiere |  |
| B. Prezentarea orală a lucrării |  |
| Motivarea și obiectivele lucrării, descrierea metodelor de studiu, a fenomenlui analizat |  |
| Limbaj științific utilizat, înțelegerea subiectului |  |
| Abordarea personală (gândire critică, analiză, sinteză) |  |
| Mod de prezentare (vorbire liberă, organizarea prezentării orale, încadrare în timp) |  |
| Calitatea răspunsurilor la întrebările primite |  |

Pentru fiecare criteriu, vor fi acordate note de la 1 la 10, acestea având pondere egală în nota finală. În punctarea lucrărilor se va ține cont de originalitate, funcționabilitate, design, inovațiile aduse în domeniu și aplicabilitatea în practică a ideii de proiect.

Comisia de jurizare va fi stabilită de către Comitetul de organizare prin consultare cu Biroul Departamentului Catedra UNESCO. Fiecare membru al Comisiei se obligă să respecte prevederile regulamentului. După aprobare, componenţa comisiilor de jurizare pe secţiuni, se anunţă prin Programul de desfăşurare al Sesiunii.

Atribuţiile comisiei de jurizare, stabilite prin prezentul regulament, sunt următoarele:

1. evaluează conţinutul lucrărilor scrise;
2. participă la susţinerea lucrărilor şi efectuează evaluarea susţinerii în plenul secţiunii;
3. deliberează asupra clasificării studenţilor în funcţie de rezultatele obţinute. Punctajul final, în vederea ierarhizării lucrărilor, se va stabili ca medie aritmetică simplă a punctajului acordat de către fiecare evaluator. Valorile extreme din evaluarea membrilor comisiei vor fi eliminate din calculul mediei, dacă diferenţa este mai mare de 6 puncte;
4. întocmeşte procesul verbal cu hotărârea de ierarhizare a lucrărilor şi acordare a premiilor;
5. face recomandări pentru publicarea lucrărilor considerate de un nivel ştiinţific deosebit.
6. comisia îşi asumă răspunderea profesională şi morală pentru evaluarea corectă, imparţială a lucrărilor prezentate, asigurând transparenţa întregului proces competiţional.

## Decernarea premiilor

Sunt premiate lucrările cu cea mai mare notă din fiecare secțiune. Acestea se acordă numai dacă lucrările respective au îndeplinit cerinţele de exigenţă calitativă exprimate la cel mai înalt nivel al tuturor criteriilor impuse, astfel:

**Premiul I** se acordă lucrării care a obţinut cea mai mare notă cu condiţia ca acesta să fie mai mare de 9,50;

valoare: 400 lei

**Premiul II:** se acordă cu condiţia obţinerii a cel puţin nota 9,00; valoare: 300 lei

**Premiul III:** se acordă cu condiţia obţinerii a cel puţin nota 8,50;

valoare: 200 lei

**Menţiune** se acordă, în ordinea descrescătoare, lucrărilor care au obţinut cel puţin nota 7.5.

valoare: 100 lei

Premiile vor fi înmânate în cadru festiv, la o dată ce va fi anunţată ulterior. Cu acordul acestora, fotografiile câştigătorilor împreună cu o scurtă prezentare a lor vor fi prezentate pe pagina de web creată special pe site-ul catedrei UNESCO.

### FORMULAR ÎNSCRIRE

Sesiunea de comunicări științifice studențesti – Ediția Mai 2021

|  |
| --- |
| Autori |
| Student 1 | Nume și prenumeFacultate/ An de studiuNr legitimație de studentTelefonEmail |  |
| Student 2 | Nume și prenumeFacultate/ An de studiuNr legitimație de studentTelefonEmail |  |
| Lucrare |
| Titlu lucrare |  |
| Cadru didactic coordonator | Nume și prenume FacultateaEmail |  |